cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en cy cy cy cy cy cy cy cy cy en en cy cy cy cy cy cy cy cy cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Sunny Afternoon? You’ve really got me! | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Adolygiad gan Gwenda Richards, o sioe Sunny Afternoon yn seiliedig ar gerddoriaeth The Kinks, yn Nghanolfan y Mileniwm.
Wedi cael fy magu yn y chwedegau, ces i fy nhrwytho yng ngerddoriaeth y cyfnod. Roedd caneuon y Stones, Beatles a’r Kinks yn gyfarwydd iawn ac yn llenwi’r stafell wely- drwy transistor bach fy nhad o’n i’n ‘menthyg’ yn achlysurol achos doedd gen i ddim un fy hun. Roeddwn yn cymryd synau’r gitars a’r rhythmau newydd yn gwbwl ganiataol.
Ond neithwir wrth weld ‘Sunny Afternoon’ – sioe gerdd am y Kinks, fe ddaeth hi’n glir gymaint o chwyldro oedd sŵn gitâr Dave Davies- yn fudr ac yn amrwd. Degawd cyn i punk rock ddod ar y sîn.
Greda i fod canran helaeth o’r gynulleidfa wedi dawnsio i ‘You Really Got Me’ a ‘All Day and All of the Night’ yn eu harddegau felly y cwestiwn mawr oedd, a allai criw ifanc o actorion, ail greu cyffro a naws y 60au i’r rocers hyn yma.
Yr ateb,  ar ôl sefyll ar ein traed am y deng munud olaf yn canu a dawnsio i hits mwyaf y grŵp oedd – oedden yn sicr.
Mae’r sioe gerdd yn dilyn hanes Ray Davies, ei frawd bach Dave, ei ffrind gorau Pete Quaife a’r drymiwr Mick Avory o’u dyddiau fel y Ravens, grŵp canol ffordd o o Muswell Hill yn cefnogi crwner 50aidd Robert Wace (Joseph Richardson), i ddiwedd y 60au pan oedden nhw’n sêr pop go iawn.
Mae Sunny Afternoon yn cymryd amser i godi stêm oherwydd bod hi’n gyfuniad o sioe gerdd a sioe ‘jukebox’. Mae’r cymeriadau yn canu rai o ganeuon llai adnabyddus Ray Davies wrth actio ond hefyd mae na adegau pan mae nhw ‘ar y llwyfan’ mewn cyngerdd. Unwaith daw hyn yn gyfarwydd, mae’r perfformiadau yn tyfu, yn enwedig gyda’r golygfeydd rhwng Ray a’i wraig Rasa (Lisa Wright) sy’n dyner a theimladwy iawn.
Ryan O’Donnell (Ray Davies), Mark Newnham (Dave Davies), Andrew Gallo (Mick Avory) and Garmon Rhys (Pete Quaife).
Fel llawer o fandiau roedd y berthynas rhwng y pedwar aelod yn aml yn un stormus. Mae Mark Newnham yn chwarae Dave fel brawd bach sydd yn gwbl allan o reolaeth ar brydiau- yn enwedig pan mae’n cael strop ar y llwyfan (yng Nghaerdydd fel mae’n digwydd) gyda Mick Avory (Andrew Gallo). Ac roedd y berthynas rhyngddo a’i frawd Ray (perfformiad gwych gan Ryan O’Donnell) yn gystadleuol dros ben. Nhw oedd y Liam a Noel cynta!
Mae llawer wedi’i ysgrifennu am ddyfeisgarwch Dave fel gitarydd. Cewch weld yn y sioe sut yn union creuwyd y swn fuzzy yng ngordiau cychwynnol ‘You Really Got Me.
Daw Pete Quaife i syrffedu ar y teithio di bendraw ac mae Garmon Rhys wedi llwyddo i greu cymeriad hoffus deallus o’r chwareuwr bâs yn enwedig yn yr olygfa lle mae’n gadael y band.
Rhaid canmol hefyd fod pob un ar y llwyfan yn chwarae offerynnau o bryd i’w gilydd. Dwi’n edmygu eu talent yn fawr.
Gwnaeth y Kinks ddim argraff fawr yn America, yn bennaf am anghydfod rhyngddyn nhw a’r undebau oedd â rheolau llym ynghlyn â cherddoriaeth a darlledu bryd hynny. Dyma ddyddiau Jimmy Hoffa a’r Teamsters cofiwch.
Mae’r sioe yn llawn cyfeiriadau doniol- er enghraifft mae tad Ray Mr Davies (Robert Took) yn cyfeirio at anhawsterau America. “It’s ironic that the only socialist group around was thrown out of America by the unions.”
Ond y gerddoriaeth sy’n ennill yn y diwedd- os na fyddwch chi ar eich traed erbyn y diwedd sdim gobaith. Mae’r sioe yma yn sicr yn dod a heulwen braf i ddyddiau du fis Ionawr.
Mae Sunny Afternoon ymlaen yng Nghanolfan y Mileniwm hyd Ionawr 21 2017. Am fwy o wybodaeth ac archebu tocynnau ewch i’r wefan.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.